V motociklističnem prvenstvu je dirkal med sezonama 1959 in 1965, v tem času je nastopil na triintridesetih dirkah za Veliko nagrado, zmagati mu ni uspelo, je pa dosegel devet uvrstitev na stopničke. Njegova najboljša sezona je bil sezona 1965, ko je zasedel tretje mesto v prvenstvu do 500 cm³. V Formuli 1 je nastopil le na dveh domačih dirkah, Veliki nagradi Južne Afrike v sezoni 1963, kjer z dirkalnikom Lotus 24 manjšega moštva Selby Auto Spares zaradi okvare dirkalnika ni štartal, in Veliki nagradi Južne Afrike v sezoni 1974, kjer je z dirkalnikom Lotus 72E manjšega moštva Team Gunston odstopil v osmem krogu zaradi okvare sklopke.